Koeke om van te kies en te keur - Gebeure - Republikein
Tuesday, May 26th, 23:01:18
Sodra julle besluit het op ’n smaak en geur, moet gekyk word na hoe die nagereg moet lyk. Terwyl “kaal” troukoeke en wit versiersel waarskynlik nooit uit die mode sal wees nie, kan julle oorweeg om een of twee van die volgende troukoekneigings vir ’n mooi, moderne aanslag te gebruik.
Almal het waarskynlik die asemrowende troukoek gesien wat Meghan en Harry by hul onthaal voorgesit het. Kenners meen paartjies gaan vanjaar van tradisionele koeke af wegbeweeg en alternatiewe ontwerpe kies – soos hierdie gedekonstrueerde koek. In plaas van lae koek wat bo-op mekaar gestapel is, het die paartjie besluit om drie koeke wat dieselfde lyk, op individuele koekstaanders uit te stal. Die finale prentjie is dramaties en gaan perfek by enige soort dekor inskakel.
INSERT PHOTO MODERN ROYAL
Kort, opgestapelde koeke is iets van die verlede! As jy ’n moderne koek vir jou troue wil hê, kies een wat langwerpig en slank is. Jy kan ’n enkellaag kies, ’n superlang slanke, of een met koeke van verskillende hoogtes. Hierdie werk bykans met enige koekstyl, maar is veral treffend met ombre en “kaal” koeke.
INSERT PHOTO TALL TIERS
As julle mal is oor botterroomversiersel, is hierdie troukoek die een vir julle. Bakkers gebruik hul paletmes om tekstuur te skep, soos hierdie elegante koek met vanieljebotterroomversiersel, wat met beet en houtskool gekleur is.
INSERT PHOTO BOTTERROOM
Alles wat blink, is nie goud nie! Koper is tans die in kleur, so voeg ’n bietjie daarvan by jou ontwerp. Wenk: As jy nie hou van hoe helder, blink stapelkoeke lyk nie, kan jy altyd ’n gekleurde drup- en versierselontwerp gebruik soos by hierdie koek.
INSERT PHOTO COPPER
“Kaal” troukoeke is al ’n ruk lank in die kol, maar deesdae is bakkers al hoe meer avontuurlustig wat styl betref. Hulle voeg interessante ontwerpe by, asook verskillende geure en kleure. Met dié koek kry jy die gewilde koekstyl, maar met ’n bietjie meer kreatiwiteit.
INSERT PHOTO NAKED
Die geometriese neiging is tans baie gewild. Jy kan dit gebruik om die voorkoms van jou stapelkoek te inspireer – driehoeke en seshoeke is ’n bietjie interessanter as vierkante en sirkels. So, vra jou bakker om geometriese ontwerpe op jou koek in te ets met versiersuiker, fondant of voedselkleursel.
INSERT PHOTO GEOMETRIC
Hierdie styl is nie juis nuut nie, maar as jy dit ’n moderne voorkoms wil gee, draai die valle op hul sy sodat dit eerder vertikaal as horisontaal loop. Plaas dit saam met ’n eenvoudige tweede en derde stapelkoek sodat die ontwerp regtig uitstaan. Dit lyk ewe mooi as ’n enkele, regop stapelkoek.
INSERT PHOTO VERTICAL
As jy besluit om jou trouvenue met plante en groenigheid te versier, hoekom nie botaniese wonderwerke by jou troukoek voeg nie? Vra jou bakker om ’n paar van jou gunstelingblomme by jou koek te voeg met versiersuiker en kleursel – of dalk selfs regte blare! – Bron: weddingwire.co.uk
INSERT PHOTO BOTANIC